b'\n_START_ARTICLE_\nJanez Dama\xc5\xa1\xc4\x8dan\n_START_SECTION_\n\xc5\xbdivljenjepis\n_START_PARAGRAPH_\nO njegovem \xc5\xbeivljenju ne vemo ni\xc4\x8d gotovega, ve\xc4\x8dino podatkov nam je znanih iz zapisov  Janeza, patriarha v Jeruzalemu._NEWLINE_Rojen je bil v kr\xc5\xa1\xc4\x8danski dru\xc5\xbeini v muslimanskem Damasku, znano je le, da je bil njegov o\xc4\x8de dr\xc5\xbeavni uradnik z imenom Mansur. Delal je za kalifa Abdula Maleka. Bil je najvplivnej\xc5\xa1i predstavnik kr\xc5\xa1\xc4\x8danstva na dvoru. Za Janeza in njegovega polbrata je priskrbel katoli\xc5\xa1kega u\xc4\x8ditelja, italijanskega meniha, ki je njegovima sinovoma omogo\xc4\x8dil najbolj\xc5\xa1o  izobrazbo. Janez je pod njegovim u\xc4\x8diteljstvom dosegel hiter napredek na klasi\xc4\x8dnih podro\xc4\x8djih (geometrija, literatura, logika, retorika itd.). Po smrti svojega o\xc4\x8deta je tudi sam  postal visok finan\xc4\x8dni uradnik v Damasku pod saracenskim kalifom.  _NEWLINE_Zaradi kalifovega sovra\xc5\xbenega ravnanja do kristjanov je zapustil svojo slu\xc5\xbebo kmalu po letu 730. \xc5\xa0el je v samostan svetega Saba blizu Jeruzalema, kjer je prejel duhovni\xc5\xa1ko posve\xc4\x8denje. Bil je borec v sporu okoli ikon. Boril se je proti koncilom bizantinskega cesarja Leona III., s katerimi je ta obsojal \xc4\x8da\xc5\xa1\xc4\x8denje kipov in podob. Celotno \xc5\xbeivljenje je pre\xc5\xbeivel v \xc5\xa1tudiju religioznih del, razen kratkega obdobja pred smrtjo, ko je potoval po Siriji in pridigal proti ikonoklazmu. Janez je bil eden najve\xc4\x8djih filozofov svojega \xc4\x8dasa, znamenit po svojih govorni\xc5\xa1kih sposobnostih, nadeli so mu ime  Chrysorrhoas (Zlatotok - po smislu: zlati govorec). K njegovem bogatem opusu pripisujemo tudi nekaj brez\xc4\x8dasnih pobo\xc5\xbenih pesmi, \xc5\xa1e danes uporabljanih v liturgiji. Danes se pogosto o njem ne govori kot o inovativnem teologu, pa\xc4\x8d pa bolj kot o enciklopediku. Ta teza temelji na njegovem izvrstnem poznavanju u\xc4\x8diteljstva, ki ga je sistemati\xc4\x8dno povzel v svojem najpomembnej\xc5\xa1em delu. V tretjem delu Vira spoznanja, strnjenem prikazu prave vere. V \xc5\xbeivljenju Cerkve je pustil pomemben pe\xc4\x8dat, v srednjem veku je bil zelo bran, posebej med pravoslavci, vemo pa tudi, da sta ga \xc5\xa1tudirala tako Peter Lombardski kot Toma\xc5\xbe Akvinski. Leta 1890 ga je pape\xc5\xbe Leon XIII. razglasil za cerkvenega u\xc4\x8ditelja.\n_START_SECTION_\nProti krivoverskemu ikonoklazmu\n_START_PARAGRAPH_\nV 8. stoletju se je razplamtel boj med ikonoduli, zagovorniki \xc4\x8da\xc5\xa1\xc4\x8denja svetih podob, ter njihovimi ideolo\xc5\xa1kimi nasprotniki, ikonoklasti, ki so se zavzemali za uni\xc4\x8denje ikon. Leta 726 je cesar Leon III. izdal edikt proti ikonam, Janez mu je od za\xc4\x8detka ostro nasprotoval, in ljudi mno\xc5\xbei\xc4\x8dno prepri\xc4\x8deval v pravilnost tradicionalnega \xc4\x8da\xc5\xa1\xc4\x8denja svetih podob. S tem si je nakopal sovra\xc5\xa1tvo cesarja. Leta 730 je bil izdal drugi edikt, ki pa je \xc5\xa1el celo tako dale\xc4\x8d, da je ukazal se\xc5\xbeig vseh obstoje\xc4\x8dih ikon, njihove \xc4\x8dastilce pa obsodil na pregon.  Janez se je tokrat \xc5\xa1e burneje odzval in anga\xc5\xbeiral mase kristjanov ter tako vr\xc5\xa1il velik pritisk na cesarja. Pridru\xc5\xbeila se mu je ve\xc4\x8dina teologov, pozitiven odziv je dobil tudi iz Rima. Leonova kontroverzna zahteva je bila, po hudem boju, opu\xc5\xa1\xc4\x8dena.\n_START_SECTION_\nDelo\n_START_PARAGRAPH_\nJe zelo plodovit pisec ter je zapustil dela na zelo raznovrstnih podro\xc4\x8djih, kar pri\xc4\x8da o njegovi vsestranskosti, dobri izobrazbi ter pisateljskem talentu.\n_START_SECTION_\nZanimivost\n_START_PARAGRAPH_\nV svojem u\xc4\x8denju je Janez Dam\xc5\xa1\xc4\x8dan razvil nauk o bla\xc5\xbeeni Devici Mariji, vklju\xc4\x8dno z njeno brezmade\xc5\xbenostjo skozi vse \xc5\xbeivljenje in njenim telesnim vnebovzetjem.'